Հայաստանի նախագահական իշխանութիւնն ու կառավարութիւնը դեռ չարձագանգած ՀՀ գլխաւոր դատախազի աննախադէպ յայտարարութեան՝ թուրքական պետութիւնը արդէն հակադարձ համազարկի տակ առած է Հայաստանն ու հայութիւնը: Թուրք պաշտօնատարներ սկսած են հաւար փրցնելու, որ իբր հակաթուրք տրամադրութեանց ալիք մը բարձրացած է Հայաստանի մէջ… Իբր թէ Սփիւռքի հայութեան հակաթուրք «մոլեռանդութենէն» վարակւած՝ Հայաստանի իշխանութիւնները սկսած են «հողեր պահանջելու» Թուրքիայէն, որ որեւէ մէկուն հող պարտական չէ եղեր, եւայլն, եւայլն…